b'\n_START_ARTICLE_\nRisan\n_START_SECTION_\nZgodovina\n_START_PARAGRAPH_\nRisan je staro ilirsko naselje, ki se v arhivskih dokumentih prvi\xc4\x8d omenja 229 pr. n. \xc5\xa1t. kot Rhisinium. Tega leta je ilirska kraljica Tevta v pogajanjih z Rimljani zaprosila za sklenitev miru. Rimljani so sku\xc5\xa1ali zavojevati njeno cesarstvo, kar se jim je posre\xc4\x8dilo \xc5\xa1ele leta 168 pr. n. \xc5\xa1t. V \xc4\x8dasu Rimljanov se je mesto mo\xc4\x8dno okrepilo, ko pa se je okrepil \xc5\xa1e Kotor, je Risan polagoma izgubljal premo\xc4\x8d v zalivu. Ob potresu 1667 je stari del naselja utonil v morje. Izmed spomenikov burne preteklosti so najpomembnej\xc5\xa1i: velik rimski mozaik iz za\xc4\x8detka 2. stoletja s podobo boga Hypnosa, nato deli potopljene anti\xc4\x8dne arhitekture, trdnjavi Grkavac in Ledenica (16. - 17. st.), cerkvi sv. Petra in Pavla ter Nadangela Mihaela (1767).\n_START_SECTION_\nLegenda\n_START_PARAGRAPH_\nPo ustnem izro\xc4\x8dilu je nekje nad Risnom grob feni\xc4\x8danskega kralja Kadmosa, mitolo\xc5\xa1kega ustanovitelja Teb in ugrabljene Harmonije.'